Yanzu-yanzu: Buhari, gwamnoni 2 da wasu jami'an gwamnati 10 za su yi tafiya ranar Juma'a ▷ Legit.ng
Yanzu-yanzu: Buhari, gwamnoni 2 da wasu jami'an gwamnati 10 za su yi tafiya ranar Juma'a
16 days ago 3989 views by Aminu Ibrahim
A gobe Juma'a ne shugaban kasa Muhammadu Buhari zai bar Abuja zuwa Addis Ababa, kasar Ehiopia. Kamar yadda mai magana da yawun shugaban kasar, Garba Shehu ya sanar, shugaban kasa Muhammadu Buhari zai halarci taron kungiyar shugabannin kasa da gwamnatocin Afirka, kamar yadda jaridar The Punch ta ruwaito.
Fadar shugaban kasar ta bada jerin abubuwan da za su faru a can kasar Ethiopia.
Takardar ta ce, "Shugaban kasar zai halarci taron kungiyar shugabannin kasashe da gwamnatoci karo na 29. Zai ci gaba inda za a yi taron NEPAD karo na 27 tare da taron majalisar kashi na 33. A wannan taron ne shugaban kasa zai yi jawabi a kan tsaro. Gwamnatin Najeriya tare da hadin guiwar ta kasar Uganda da Norway ne suka dau wannan nauyin."
"Shugaban kasa Buhari da wakilai daga Najeriya za su shiga taron kasashe kan zaman lafiya, tsaro, yaki da ta'addanci, habakar tattalin arziki, yaki da rashawa da kuma karbo tattalin arzikin da aka handame." takardar ta kara da cewa.
Yanzu-yanzu: Buhari, gwamnoni 2 da wasu jami'an gwamnati 10 zasu yi tafiya ranar Juma'a
DUBA WANNAN: Shege-Ka-Fasa: Arewa za ta kafa rundunar tsaronta na musamman (Hotuna)
Buhari zai yi taron tattaunawa a kan tattalin arziki tsakaninsa da sauran shugabannin kasar.
Bayan nan kuwa, Shugaban kasa Buhari zai karasa zuwa ziyarar kasar Ethiopia a ranar 11 ga watan Fabrairu, don amsa gayyatar da Firayim minista Dr Abiy Ahmed yayi masa.
Shugaban kasar zai dawo Najeriya ne a ranar 12 ga watan Fabrairu 2020.
Zai yi tafiyar ne tare da Gwamna Hope Uzodinma na jihar Imo da Ben Ayade na jihar Cross River.
Shugaban kwamitin majalisar kasar nan a kan harkokin waje, Sanata Adamu Mohammed-Bulkachuwa da kuma Yusuf Baba zasu shiga cikin tawagar shugaban kasar.
Sauran sun hada da Geoffrey Onyeama, Hadi Sirika, Otunba Niyi Adebayo, Manjo Janar Bashir Magashi, Lai Mohammed da kuma Gloria Akobudu.
Ganduje da Sanusi: Sarkin Ningi ya ba Buhari shawara